1998-2007թթ.-ին Հայաստանի տնտեսությունը սրընթաց զարգացում ապրեց: Այս սրընթաց բառը մենք չենք օգտագործում, այլ մեջբերում ենք Համաշխարհային բանկի զեկույցից, որով նա գնահատել է Հայաստանի տնտեսական զարգացման ցուցանիշները: Մասնավորապես ՀԲ-ի տարեկան զեկույցում ասված է. "Հայաստանի մակրոտնտեսական ձեռքբերումներն անցումային շրջանում խիստ տպավորիչ են: 1991-93թթ արձանագրված կտրուկ անկմանը հաջորդեց սրընթաց վերականգնման փուլը: 2005թ-ին ՀՆԱ-ն արդեն կազմում էր միջանցումային փուլի 120տոկոսը: Այդօրինակ աճն ավելի շատ բնորոշ է Կենտրոնական, Արևելյան Եվրոպայի և Բալթյան երկրներին, քան ԱՊՀ երկրներին":